**7ο ΓΕΛ ΑΘΗΝΑΣ ΣΧΟΛΙΚΟ ΕΤΟΣ 2024-2025**

**ΔΙΑΓΩΝΙΣΜΑ Α’ ΤΕΤΡΑΜΗΝΟΥ ΣΤΟ ΜΑΘΗΜΑ “Ιστορία του Νεότερου και Σύγχρονου Κόσμου”**

**ΤΜΗΜΑ:**

**ΟΝΟΜΑΤΕΠΩΝΥΜΟ:**

**ΘΕΜΑΤΑ**

**ΟΜΑΔΑ Α’**

**1ο ΘΕΜΑ**

**1.α.**

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

α. Οι έλληνες επαναστάτες πρόβαλλαν ιδιαίτερα τη σχέση τους με το μεσαιωνικό Βυζάντιο.

β. Ο πρώτος βασιλιάς της Ελλάδας ήταν ο Βαυαρός Όθωνας.

γ. Επικεφαλής της Φιλικής Εταιρείας ανέλαβε το 1820 ο Ιωάννης Καποδίστριας.

δ. Το ανατολικό ζήτημα προέκυψε από τη σταδιακή υποχώρηση ισχύος της Οθωμανικής Αυτοκρατορίας

ε. Η Βιομηχανική Επανάσταση ξεκίνησε στα μέσα του 19ου αιώνα στην Αγγλία.

(μονάδες 5)

**(ΙΙ)** Να αντιστοιχίσετε τα στοιχεία της στήλης Α με εκείνα της στήλης Β. Ένα στοιχείο της στήλης Β περισσεύει:

|  |  |
| --- | --- |
| Α | Β |
| 1. Κωνσταντίνος Παπαρρηγόπουλος  2. Ιωάννης Καποδίστριας  3. Όθων  4. Χαρίλαος Τρικούπης  5. Γεώργιος Α’ | α. Συνταγματική Μοναρχία  β. Αρχή της δεδηλωμένης  γ. Εθνικός ιστοριογράφος  δ. Μεγάλη Ιδέα  ε. Βασιλευομένη Δημοκρατία  στ. Δολοφονήθηκε στο Ναύπλιο (1831) |

(μονάδες 5)

**Μονάδες 10**

**1.β.** Ναεξηγήσετε το περιεχόμενο των παρακάτω ιστορικών όρων: *αλυτρωτισμός, αρχή της δεδηλωμένης.*

**Μονάδες 15**

**2ο ΘΕΜΑ**

Τι γνωρίζετε για τον χαρακτήρα της Ελληνικής Επανάστασης; Ποια χαρακτηριστικά πρόβαλλαν οι επαναστατημένοι Έλληνες;

**Μονάδες 25**

**ΟΜΑΔΑ Β’**

**3ο ΘΕΜΑ**

Το παρακάτω κείμενο αποτελεί απόσπασμα από το διάγγελμα του Όθωνα προς τον ελληνικό λαό αμέσως μετά την άφιξή του στην Ελλάδα. Βασιζόμενοι/-ες σε πληροφορίες του αποσπάσματος και στις ιστορικές σας γνώσεις:

**α.** να εντοπίσετε τα προβλήματα που αντιμετώπιζε η Ελλάδα αμέσως μετά το τέλος της Επανάστασης,

**β.** να αναφερθείτε στις ενέργειες του βασιλιά Όθωνα για την επίλυση αυτών των προβλημάτων.

**Μονάδες 50**

**ΚΕΙΜΕΝΟ**

Έλληνες,[…] δια μακρού και φονικού πολέμου θυσιάζοντες εκουσίως τα μέγιστα και πολυτιμότατα αγαθά σας, ανεκτήσατε την πολιτική σας ύπαρξη και ανεξαρτησία. […] Αλλά έως τώρα στερείσθε ακόμη τους καρπούς του ενδόξου αγώνος σας. Οι αγροί σας είναι ερημωμένοι, η βιομηχανία σας απονεκρωμένη, το εμπόριόν σας, το άλλοτε τόσο ακμάζον, εις πτώσιν. Εις μάτην υπό την αιγίδα της ειρήνης επερίμεναν αι τέχναι και αι επιστήμαι την ώραν καθ΄ ην ήθελε ταις επιτραπή να επανέλθωσι εις την αρχαίαν πατρίδαν των. […]ό, τι καλόν ο έρως της πατρίδος απέκτησε δια σας, δια του πλέον ευγενούς ενθουσιασμού, το αφανίζει η εσωτερική διχόνοια του πλέον βδελυρού εγωισμού. Το να δώσω τέλος εις την τοιαύτην κατάστασιν, […] το να υπερασπιστώ με την αιγίδα του νόμου και της δικαιοσύνης τα πρόσωπά σας και την ιδιοκτησίαν σας από το αυθαίρετον και την ακολασίαν και δι’ ωρίμων και σταθερώς θεμελιωμένων θεσμοθεσιών να σας προμηθεύσω τα αγαθά μιας αληθούς ελευθερίας, η οποία δεν ευρίσκεται παρά υπό το σκήπτρον των νόμων, τούτο είναι, ω Έλληνες, το ένδοξον μεν αλλά δυσχερές έργον το οποίον ανεθέμην εις εαυτόν.

**Πετρίδης, Ν., *Νεοελληνική πολιτική ιστορία*, τεύχος Α΄, Παρατηρητής, Θεσσαλονίκη 1981, σσ. 488-489.**